
REFERAT 

privind punctul de vedere la 

Proiect de hotărâre privind realizarea proiectului „Zona liberă pentru artă”, de către Asociaţia Artdendum
“Zona liberă pentru artă” este un proiect interdisciplinar, de dimensiune transfrontalieră (România- Serbia) care vizează amplasarea de lucrări de artă de mari dimensiuni pe o serie de spaţii situate pe malurile Canalului Bega în Timişoara, a râului Bega Veche în dreptul localităţilor Utvin, Sânmihaiul Român, Aurel Haza, Uivar, Pustiniş. Otelec, Srbski Itebej, Torak, Ziliste, Zrenjanin, în vederea valorificării lor sub aspect cultural- artistic, de agrement şi turistic.

Spaţiile situate pe malurile râului Bega sunt azi „inerte”, nepopulate şi necesită a fi reinventate, valorificate şi animate prin artă.

Asociaţia Artdendum propune mobilarea acestor spaţii cu lucrări de artă de mari dimensiuni, artă monumentală, landart, artă vizuală, arhitectură peisagistică.
Lucrările care ar urma să fie amplasate pe aceste locaţii vor fi selectate de o comisie în a cărei componenţă vor face parte:

- prof.dr. Adriana Lucaciu, decan Facultatea de Arte, Universitatea de Vest

- dl. Szekernyes Ioan, presedintele U.A.P., filiala Timişoara, critic de artă

- prof.univ dr. Cristian Robert Velescu, critic de artă

- dl. Horaţiu-Cristian Pavelescu, preşedinte Asociaţia Artdendum, artist vizual
Lucrările de artă care vor fi amplasate în cadrul acestui proiect vor fi donate municipalităţii de către Asociaţia Artdendum, urmând ca, în momentul amplasării lor în locaţia prevăzută în anexă, să intre în patrimoniul municipalităţii timişorene.
Acest proiect este binevenit în peisajul cultural timişorean, iar zona destinată acestui proiect este săracă din punct de vedere cultural.

Valorificarea sub aspect cultural şi artistic a unei zone care a luat o destinaţie eminamente economică până acum este binevenită.

În acest sens propunem o suprafaţă de 300mp din top: 315/ a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a/1 locaţie de teren situat în intravilanul municipiului Timişoara. Menţionăm că acest tren nu este revendicat, nu este atribuit în baza legilor fondului funciar unor persoane fizice sau juridice şi este în prezent liber pentru realizarea acestui proiect.

